  Туспуктэм: Ижкар администрацилэн пресс-службаез Майя Бывальцева Россилэн куншетэзлэн нуналэзлы, 22-тӥ гудырикошконлы, стрит-арт ӧрысь усточиос Ижкарысь кӧня ке юртъёс вылэ куншетлэн буёлъёсыныз граффити амалэн суредъёс кылдытӥзы. Со сярысь карлэн тӧроез Олег Бекмеметьев мерлыко вотэсъёсысь бамаз ивортӥз. Выль суредъёсты 222 номеро нылпи садлэн, Советской урамысь спортшколалэн, «Юный баскетболист» клбулэн, Баранов нимо ульчаысь тепловой пунктлэн, Ленин ёрос администрацилэн юртэзллэн борддоръёссы вылысь адӟыны луэ. Милиционной ульчаысь ЦТП-лэн борддор вылаз «Пыраклы Россиен» синпелетэз суредазы. Ӵектос стрит-арт ӧрысь суредасьёсты карез умоятонэ но чеберматонэ кыскон, граффитиез умой ласянь кутон луонлыкъёсты возьматон вылысь радъяське. Ижкар сяна, ӵектосэ Владимир, Рязань, Тамбов, Ярославль, Калининград, Великий Новгород, Майкоп, Йошкар-Ола, Киров, Саратов, Нижний Тагил, Томск, Улан-Удэ, Оренбург, Курск пыриськизы. Тодэ вайытом, азьвыгес Ижкарын Ашальчи Окилэсь, Сарапулын Михаил Салтыков-Щедринлэсь тусбуйёссэс граффити амалэн суредазы. Тегъёс: Удмуртия Ижкар Куншет суредан  